Дадатак 20

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ДАПРЫЗЫЎНАЯ І МЕДЫЦЫНСКАЯ ПАДРЫХТОЎКА»**

1. **Вучэбныя праграмы**

У 2025/2026 навучальным годзе пры вывучэнні вучэбнага прадмета «Дапрызыўная і медыцынская падрыхтоўка» выкарыстоўваюцца вучэбныя праграмы, зацверджаныя пастановай Міністэрствам адукацыі ў 2025 годзе.

Звяртаем увагу, што колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (пункт 2 артыкула 150 Кодэкса Рэспублікі Беларусь аб адукацыі). У сувязі з гэтым у вучэбныя праграмы для **X класа** ўнесены наступныя змены:

***модуль «Дапрызыўная падрыхтоўка» для Х класа***

на вывучэнне вучэбнай тэмы «Прававыя асновы ваеннай службы» прадугледжана 1 вучэбная гадзіна (было 2);

***модуль «Медыцынская падрыхтоўка» для Х класа***

на вывучэнне вучэбнай тэмы «Медыка-біялагічныя аспекты палавога выхавання» прадугледжана 5 вучэбных гадзін (было 6).

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).*

1. **Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/)*.*

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Поўная інфармацыя аб вучэбна-метадычным забеспячэнні вучэбнага прадмета «Дапрызыўная і медыцынская падрыхтоўка» ў 2025/2026 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html)*.*

1. **Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 № 75 зацверджаны тыпавы вучэбны план ліцэя.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Дапрызыўная і медыцынская падрыхтоўка» на базавым узроўні:

у X і XI класах (на вывучэнне вучэбнага прадмета ўстанаўліваецца 1 вучэбная гадзіна на тыдзень у кожным класе);

у **X класе** (на вывучэнне вучэбнага прадмета ўстанаўліваецца 2 вучэбныя гадзіны на тыдзень).

Пры вывучэнні вучэбнага прадмета «Дапрызыўная і медыцынская падрыхтоўка» на базавым узроўні ў X класе размяркоўваць вучэбныя гадзіны па тэмах неабходна наступным чынам:

|  |  |  |  |  |
| --- | --- | --- | --- | --- |
| Клас | | | Раздзел (тэма) | Колькасць гадзін на вывучэнне тэмы |
| Модуль «Дапрызыўная падрыхтоўка» | | | | |
| X | | | Абарона Айчыны | 8 |
| Асновы ваеннай справы | 22 |
| Ваенна-медыцынская падрыхтоўка | 4 |
| Палявыя зборы | | | | |
| Х | | | Узброеныя Сілы Рэспублікі Беларусь | 8 |
| Асновы ваеннай справы | 42 |
| Ваенна-медыцынская падрыхтоўка | 10 |
| Усяго: | | | | 94 |
| Модуль «Медыцынская падрыхтоўка» | | | | |
| X | | | Мэты і задачы медыцынскай падрыхтоўкі | 1 |
| Першая дапамога пры траўмах і няшчасных выпадках | 23 |
| Лекавыя прэпараты і расліны | 4 |
| Медыка-біялагічныя аспекты палавога выхавання | 5 |
| Медыцынская практыка | | | | |
| Х | | Першая дапамога пры траўмах і няшчасных выпадках | | 52 |
| Лекавыя прэпараты і расліны | | 8 |
| Усяго: | | | | 93+1 рэзервовая гадзіна |
| Модуль «Дапрызыўная падрыхтоўка» | | | | |
| XI | Абарона Айчыны | | | 10 |
| Асновы ваеннай справы | | | 22 |
| Ваенна-медыцынская падрыхтоўка | | | 2 |

1. **Асаблівасці арганізацыі адукацыйнага працэсу**

Вучэбным планам агульнай сярэдняй адукацыі (пастанова Міністэрства адукацыі Рэспублікі Беларусь ад 23.04.2025 № 75) з 2025/2026 навучальнага года павялічана працягласць палявых збораў да 10 дзён (60 гадзін). У сувязі з чым былі ўнесены наступныя змены:

***вучэбна-палявыя зборы***

на практычную адпрацоўку тэмы «Узброеныя Сілы Рэспублікі» прадугледжана 8 вучэбных гадзін (было 4);

на адпрацоўку практычных уменняў па тэме «Асновы ваеннай справы» прадугледжаны 42 вучэбныя гадзіны (было 22);

на адпрацоўку практычных уменняў па тэме «Ваенна-медыцынская падрыхтоўка» прадугледжана 10 вучэбных гадзін (было 4);

***практычныя заняткі па медыцынскай падрыхтоўцы***

на адпрацоўку практычных уменняў па тэме «Першая дапамога пры траўмах і няшчасных выпадках» прадугледжаны 52 вучэбныя гадзіны (было 26);

у змест тэмы «Першая дапамога пры траўмах і няшчасных выпадках» уключаны практычныя заняткі «Адпрацоўка тэхнікі накладання павязак на розныя часткі цела. Тэхналогія вырабу перавязачнага матэрыялу з падручных сродкаў»;

на адпрацоўку практычных уменняў па тэме «Лекавыя прэпараты і расліны» прадугледжана 8 вучэбных гадзін (было 4);

у змест тэмы «Лекавыя прэпараты і расліны» ўключана экскурсія «Лекавыя расліны».

Звяртаем увагу, што пры арганізацыі адукацыйнага працэсу настаўнік абавязаны кіравацца патрабаваннямі вучэбных праграм па вучэбным прадмеце, на аснове якіх ён распрацоўвае каляндарна-тэматычнае і паўрочнае планаванне з улікам рэальных умоў навучання і выхавання ў канкрэтным класе.

У вучэбнай праграме змяшчаюцца патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі.

Вучэбна-метадычнае забеспячэнне па вучэбным прадмеце, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

Вучні ўстаноў агульнай сярэдняй адукацыі могуць асвойваць змест вучэбных праграм факультатыўных заняткаў. Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Пры вывучэнні модуля «Дапрызыўная падрыхтоўка» рэкамендуецца класы называць узводамі (узвод дзеліцца на два-тры аддзяленні). З ліку юнакоў, якія валодаюць высокімі маральна-псіхалагічнымі і лідарскімі якасцямі, прызначаюцца камандзіры ўзводаў і аддзяленняў. Кожныя вучэбныя заняткі па дапрызыўнай падрыхтоўцы пачынаюцца з пастраення асабовага складу ўзвода, праверкі прысутнасці вучняў і дакладу настаўніку аб гатоўнасці да вучэбных заняткаў. На вучэбных занятках павінны выконвацца патрабаванні агульнавайсковых статутаў пры дзеяннях, адказах, звароце вучняў да настаўніка (па воінскім званні пры яго наяўнасці).

Вучэбныя заняткі могуць праводзіцца ва ўстановах агульнай сярэдняй адукацыі па адной вучэбнай гадзіне на тыдзень або блочным метадам па 6 (7) вучэбных гадзін на дзень на базе міжшкольных цэнтраў дапрызыўнай падрыхтоўкі.

Пры забеспячэнні ўзаемадзеяння ўстаноў агульнай сярэдняй адукацыі з воінскімі часцямі і ваенізаванымі фарміраваннямі ў рамках арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» варта кіравацца:

загадам Міністра абароны Рэспублікі Беларусь ад 28.06.2023 № 809 «Аб замацаванні злучэнняў, воінскіх часцей, ваенных навучальных устаноў і арганізацый Узброеных Сіл за ўстановамі адукацыі Рэспублікі Беларусь»;

пагадненнем аб узаемадзеянні і супрацоўніцтве паміж Міністэрствам адукацыі Рэспублікі Беларусь і Дзяржаўным пагранічным камітэтам Рэспублікі Беларусь ад 09.12.2014.

Неабходна звярнуць асаблівую ўвагу на безумоўнае выкананне кіраўнікамі ўстаноў агульнай сярэдняй адукацыі і настаўнікамі дапрызыўнай падрыхтоўкі патрабаванняў Дырэктывы Прэзідэнта Рэспублікі Беларусь ад 11.03.2004 № 1 «Аб мерах па ўмацаванні грамадскай бяспекі і дысцыпліны» (у рэдакцыі Указа Прэзідэнта Рэспублікі Беларусь ад 12.10.2015 № 420).

Пры арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» абавязковым з’яўляецца выкананне ***Правілаў бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі***, зацверджаных пастановай Міністэрства адукацыі Рэспублікі Беларусь ад 03.08.2022 № 227.

Звяртаем увагу, што на першых занятках у кожнай чвэрці настаўнік праводзіць навучанне вучняў правілам бяспечных паводзін на ўроках дапрызыўнай і медыцынскай падрыхтоўкі і робіць адпаведныя запісы ў класным журнале.

Перад пачаткам кожных практычных заняткаў настаўнік дапрызыўнай падрыхтоўкі абавязаны пераканацца ў стварэнні ўмоў для бяспечнага правядзення заняткаў, засваенні вучнямі правілаў бяспечных паводзін і зрабіць адпаведны запіс у класным журнале.

Перад пачаткам кожных практычных заняткаў настаўнік дапрызыўнай падрыхтоўкі абавязаны пераканацца ў стварэнні ўмоў для бяспечнага правядзення заняткаў, засваенні вучнямі правілаў бяспечных паводзін і зрабіць адпаведны запіс у класным журнале.

Па заканчэнні навучальнага года з вучнямі X класа праводзяцца ***вучэбна-палявыя зборы (юнакі) і практычныя заняткі па медыцынскай падрыхтоўцы (дзяўчаты).***

Вучэбныя гадзіны, якія адводзяцца на правядзенне вучэбна-палявых збораў і практычных заняткаў па медыцынскай падрыхтоўцы, прадугледжаны тыпавым вучэбным планам агульнай сярэдняй адукацыі. Парадак правядзення вучэбна-палявых збораў і практычных заняткаў па медыцынскай падрыхтоўцы вызначаецца аддзеламі (упраўленнямі) адукацыі мясцовых выканаўчых і распарадчых органаў па ўзгадненні з раённымі (гарадскімі) ваеннымі камісарыятамі, начальнікамі ваенных гарнізонаў і камандзірамі воінскіх часцей, кіраўнікамі арганізацый аховы здароўя.

Арганізацыя вучэбна-палявых збораў на базе аздараўленчых абаронна-спартыўных і ваенна-патрыятычных лагераў з прыцягненнем дадатковых грашовых сродкаў законных прадстаўнікоў вучняў дапускаецца толькі з іх згоды.

У асобных выпадках дапускаецца перанос тэрмінаў праходжання вучэбна-палявых збораў і практычных заняткаў па медыцынскай падрыхтоўцы вучнямі. Кіраўнік вучэбна-палявых збораў павінен улічваць стан здароўя вучняў, якія маюць захворванні.

Тэмы заняткаў вучэбна-палявых збораў і практычных заняткаў па медыцынскай падрыхтоўцы запісваюцца ў класны часопіс. Па выніках вучэбна-палявых збораў і практычных заняткаў па медыцынскай падрыхтоўцы вучням выстаўляюцца адзнакі ў класны журнал.

Гадавая адзнака па вучэбным прадмеце «Дапрызыўная і медыцынская падрыхтоўка» ў X класе выстаўляецца з улікам адзнакі за вучэбна-палявыя зборы або практычныя заняткі па медыцынскай падрыхтоўцы. Рашэнне аб пераводзе вучняў у XI клас прымаецца педагагічным саветам па завяршэнні вучэбна-палявых збораў або практычных заняткаў па медыцынскай падрыхтоўцы і пасля выстаўлення гадавой адзнакі па вучэбным прадмеце «Дапрызыўная і медыцынская падрыхтоўка».

**Рэалізацыя выхаваўчага патэнцыялу вучэбнага прадмета**

Звяртаем увагу, што Дырэктывай Прэзідэнта Рэспублікі Беларусь ад 09.04.2025 № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Дапрызыўная і медыцынская падрыхтоўка» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, у тым ліку гатоўнасці абараняць інтарэсы дзяржавы, яе канстытуцыйны лад і тэрытарыяльную цэласнасць; стымуляванне актыўнага ўдзелу ў захаванні гістарычнай памяці і нацыянальных каштоўнасцей; павышэнне прававой, палітычнай, асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Рашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Пры вывучэнні кожнай тэмы неабходна ствараць умовы для фарміравання ў вучняў адказнасці, арганізаванасці, дысцыплінаванасці, самастойнасці, добрасумленнасці, ініцыятыўнасці, усведамлення ролі вучэбнага прадмета ў падрыхтоўцы да ваеннай службы.

Па выніках асваення зместу модуля «Дапрызыўная падрыхтоўка» вучэбнай праграмы «Дапрызыўная і медыцынская падрыхтоўка» ў маладых людзей павінна быць сфарміравана ўстойлівая матывацыя да службы ва Узброеных Сілах і іншых органах сістэмы забеспячэння нацыянальнай бяспекі. Неабходна звяртаць увагу вучняў на інфармацыю аб рэалізацыі на дзяржаўным узроўні дадатковых мер па павышэнні сацыяльнага статусу ваеннаслужачых і грамадзян, якія прайшлі тэрміновую ваенную службу, службу ў рэзерве.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданнях, змест якіх спрыяе фарміраванню патрыятызму і грамадзянскасці, нацыянальнай самасвядомасці, маральнай культуры, культуры бяспекі жыццядзейнасці, каштоўнасных адносін да здароўя.

Улічваючы вялікі выхаваўчы патэнцыял **экскурсій**, значную колькасць экскурсійных аб’ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб’ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by*](https://adu.by)*/*  [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

Лічым мэтазгодным на працягу навучальнага года арганізоўваць экскурсіі ў воінскія часці і фарміраванні, ва ўстановы вышэйшай адукацыі, на факультэты, якія ажыццяўляюць падрыхтоўку спецыялістаў у інтарэсах Узброеных Сіл Рэспублікі Беларусь, іншых войскаў і воінскіх фарміраванняў, ваенізаваных арганізацый.

**Фарміраванне функцыянальнай адукаванасці вучняў**

З 2023 года ў Беларусі праводзіцца нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе-снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстоўваць метады і прыёмы навучання, якія дазваляюць развіваць ініцыятыўную, самастойную і творчую асобу (напрыклад, аналіз праблемнай сітуацыі, мазгавы штурм, доказ высунутай гіпотэзы (здагадкі), дыскусія, дэбаты, публічнае выступленне і іншае).

Важным сродкам фарміравання функцыянальнай адукаванасці з’яўляюцца практычныя задачы, заснаваныя на мадэляванні жыццёвых сітуацый. Для іх вырашэння вучням патрабуецца прымяняць міждысцыплінарныя веды, крытычнае і крэатыўнае мысленне, уменні працаваць з інфармацыяй, а таксама іншыя ключавыя кампетэнцыі.

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і іншае) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

1. **Метадычная работа**

У план работы метадычных фарміраванняў настаўнікаў дапрызыўнай і медыцынскай падрыхтоўкі (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Дапрызыўная і медыцынская падрыхтоўка» і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу па вучэбным прадмеце і методыкі выкладання вучэбнага прадмета «Дапрызыўная і медыцынская падрыхтоўка». У кантэксце падрыхтоўкі да НДЯА-2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Дапрызыўная і медыцынская падрыхтоўка».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

Пытанні, рэкамендаваныя для абмеркавання на жнівеньскіх прадметных секцыях:

1. Нарматыўнае прававое забеспячэнне агульнай сярэдняй адукацыі ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу.

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу ва ўстановах агульнай сярэдняй адукацыі па вучэбным прадмеце «Дапрызыўная і медыцынская падрыхтоўка»;

рэалізацыя выхаваўчага патэнцыялу на ўроках дапрызыўнай і медыцынскай падрыхтоўкі;

рэалізацыя міжпрадметных сувязей.

3. Аналіз вынікаў работы метадычных фарміраванняў настаўнікаў у 2024/2025 навучальным годзе. Планаванне работы метадычных фарміраванняў у 2025/2026 навучальным годзе.

На пасяджэннях метадычных фарміраванняў настаўнікаў на працягу навучальнага года рэкамендуецца разгледзець пытанні методыкі выкладання вучэбнага прадмета «Дапрызыўная і медыцынская падрыхтоўка» з улікам наяўнага эфектыўнага педагагічнага вопыту настаўнікаў рэгіёну:

выкарыстанне практыка-арыентаваных заданняў як сродку фарміравання здароўезберагальнай, сацыякультурнай, інфармацыйнай, чытацкай адукаванасці вучняў, развіцця крытычнага і крэатыўнага мыслення, камунікатыўных навыкаў, супрацоўніцтва на ўроках па вучэбным прадмеце «Дапрызыўная і медыцынская падрыхтоўка»;

рэалізацыя выхаваўчага патэнцыялу вучэбнага прадмета «Дапрызыўная і медыцынская падрыхтоўка» на ўроку і ў пазаўрочнай дзейнасці з мэтай фарміравання актыўнай грамадзянскай пазіцыі, патрыятызму і гатоўнасці абараняць Айчыну з дапамогай апоры на каштоўнасныя арыенціры і светапоглядныя пазіцыі асобы, усведамленне свайго маральнага і прававога абавязку абароны суверэнітэту Рэспублікі Беларусь;

асаблівасці прымянення сучасных адукацыйных тэхналогій на ўроках дапрызыўнай і медыцынскай падрыхтоўкі з мэтай фарміравання прадметных, метапрадметных і асобасных кампетэнцый вучняў;

выкарыстанне міжпрадметных сувязей на ўроках па вучэбным прадмеце «Дапрызыўная і медыцынская падрыхтоўка» для фарміравання гатоўнасці да ваеннай службы і грамадзянскай адказнасці, павышэння матывацыі да навучання, паспяховай адаптацыі вучняў да розных жыццёвых сітуацый.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.